CELEX: 32016R1426
Language: lv
Date: 2016-08-25 00:00:00
Title: Komisijas Īstenošanas regula (ES) 2016/1426 (2016. gada 25. augusts), ar ko atjauno darbīgās vielas etofumezāta apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

26.8.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 231/34
               
            KOMISIJAS ĪSTENOŠANAS REGULA (ES) 2016/1426
      (2016. gada 25. augusts),
      ar ko atjauno darbīgās vielas etofumezāta apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
      tā kā:
      
                  (1)
               
               
                  Darbīgās vielas etofumezāta apstiprinājums, kā norādīts Komisijas Īstenošanas regulas (ES) Nr. 540/2011 (2) pielikuma A daļā, zaudē spēku 2017. gada 31. jūlijā.
               
            
                  (2)
               
               
                  Saskaņā ar Komisijas Īstenošanas regulas (ES) Nr. 844/2012 (3) 1. panta noteikumiem minētajā pantā norādītajā laikposmā tika iesniegts pieteikums par etofumezāta apstiprinājuma atjaunošanu.
               
            
                  (3)
               
               
                  Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.
               
            
                  (4)
               
               
                  Ziņotāja dalībvalsts, apspriežoties ar otro ziņotāju dalībvalsti, sagatavoja atjaunošanas novērtējuma ziņojumu, ko 2015. gada 28. janvārī iesniedza Eiropas Pārtikas nekaitīguma iestādei (“Iestāde”) un Komisijai.
               
            
                  (5)
               
               
                  Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.
               
            
                  (6)
               
               
                  Iestāde 2015. gada 18. decembrī nosūtīja Komisijai savus secinājumus (4) par to, vai ir sagaidāms, ka etofumezāts atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2016. gada 8. martā Augu, dzīvnieku, pārtikas aprites un dzīvnieku barības pastāvīgajai komitejai iesniedza ziņojuma projektu par etofumezāta apstiprinājuma atjaunošanu.
               
            
                  (7)
               
               
                  Pieteikuma iesniedzējam tika dota iespēja iesniegt piezīmes par atjaunošanas ziņojumu.
               
            
                  (8)
               
               
                  Attiecībā uz vismaz viena tāda augu aizsardzības līdzekļa, kurā ir darbīgā viela, vienu vai vairākiem raksturīgiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.
               
            
                  (9)
               
               
                  Tāpēc ir lietderīgi atjaunot etofumezāta apstiprinājumu.
               
            
                  (10)
               
               
                  Riska novērtējums attiecībā uz etofumezāta apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem etofumezātu saturoši augu aizsardzības līdzekļi var būt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā herbicīdu.
               
            
                  (11)
               
               
                  Ievērojot Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Jānosaka divu toksikoloģiski nozīmīgu piemaisījumu maksimāli pieļaujamais saturs ražotā etofumezātā.
               
            
                  (12)
               
               
                  Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu Īstenošanas regulas (ES) Nr. 540/2011 pielikums būtu attiecīgi jāgroza.
               
            
                  (13)
               
               
                  Ar Komisijas Īstenošanas regulu (ES) 2016/950 (5) etofumezāta apstiprinājuma termiņš tika pagarināts, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms pagarinātā termiņa beigām, šī regula būtu jāpiemēro no 2016. gada 1. novembra.
               
            
                  (14)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Darbīgās vielas apstiprinājuma atjaunošana
      Darbīgās vielas etofumezāta, kura specifikācija sniegta I pielikumā, apstiprinājumu atjauno, ievērojot minētajā pielikumā izklāstītos nosacījumus.
      2. pants
      Grozījumi Īstenošanas regulā (ES) Nr. 540/2011
      Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
      3. pants
      Stāšanās spēkā un piemērošanas diena
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
      To piemēro no 2016. gada 1. novembra.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 25. augustā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 309, 24.11.2009., 1. lpp.
      
      
         (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
      
         (3)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
      
         (4)  EFSA Journal 2016; 14(1):4374 (141. lpp.). doi:10.2903/j.efsa.2016.4374.
      
         (5)  Komisijas 2016. gada 15. jūnija Īstenošanas regula (ES) 2016/950, ar ko groza Īstenošanas regulu (ES) Nr. 540/2011 attiecībā uz apstiprinājuma perioda pagarināšanu darbīgajām vielām 2,4-DB, beta-ciflutrīns, ciazofamīds, Coniothyrium minitans celmam CON/M/91-08 (DSM 9660), deltametrīns, dimetēnamīds-P, etofumezāts, fenamidons, flufenacets, flurtamons, foramsulfurons, fostiazāts, imazamokss, iprodions, izoksaflutols, jodsulfurons, karfentrazonetils, linurons, maleīnhidrazīds, mezotrions, oksasulfurons, pendimetalīns, pikoksistrobīns, siltiofams un trifloksistrobīns (OV L 159, 16.6.2016., 3. lpp.).
      
         I PIELIKUMS
         
                     Parastais nosaukums, identifikācijas numuri
                  
                  
                     
                        IUPAC nosaukums
                  
                  
                     Tīrība (1)
                     
                  
                  
                     Apstiprināšanas datums
                  
                  
                     Apstiprinājuma termiņa beigas
                  
                  
                     Īpaši noteikumi
                  
               
                     Etofumezāts
                     
                        CAS Nr. 26225-79-6
                     
                        CIPAC Nr. 233
                  
                  
                     (RS)-2-etoksi-2,3-dihidro-3,3-dimetilbenzofurān-5-ilmetānsulfonāts
                  
                  
                     ≥ 970 g/kg
                     Šādus piemaisījumus uzskata par toksiskiem, un tehniskajā materiālā tie nedrīkst pārsniegt turpmāk norādīto koncentrāciju:
                     
                                 —
                              
                              
                                 EMS, etilmetāna sulfonāts: ne vairāk par 0,1 mg/kg,
                              
                           
                                 —
                              
                              
                                 iBMS, izobutilmetāna sulfonāts: ne vairāk par 0,1 mg/kg.
                              
                           
                  
                     2016. gada 1. novembris
                  
                  
                     2031. gada 31. oktobris
                  
                  
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus ziņojumā par etofumezāta apstiprinājuma atjaunošanu, un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:
                     
                                 —
                              
                              
                                 riskam attiecībā uz ūdens organismiem.
                              
                           Lietošanas nosacījumos vajadzības gadījumā ietver riska mazināšanas pasākumus.
                  
               
            (1)  Sīkāka informācija par darbīgās vielas identitāti un specifikāciju sniegta pārskata ziņojumā.
      
      
         II PIELIKUMS
         Īstenošanas regulas (ES) Nr. 540/2011 pielikumu groza šādi:
         
                     1)
                  
                  
                     pielikuma A daļā svītro 29. ierakstu par etofumezātu;
                  
               
                     2)
                  
                  
                     B daļā iekļauj šādu ierakstu:
                     
                                 Numurs
                              
                              
                                 Parastais nosaukums, identifikācijas numuri
                              
                              
                                 
                                    IUPAC nosaukums
                              
                              
                                 Tīrība (*)
                                 
                              
                              
                                 Apstiprināšanas datums
                              
                              
                                 Apstiprinājuma termiņa beigas
                              
                              
                                 Īpaši noteikumi
                              
                           
                                 “102
                              
                              
                                 Etofumezāts
                                 
                                    CAS Nr. 26225-79-6
                                 
                                    CIPAC Nr. 233
                              
                              
                                 (RS)-2-etoksi-2,3-dihidro-3,3-dimetilbenzofurān-5-ilmetānsulfonāts
                              
                              
                                 ≥ 970 g/kg
                                 Šādus piemaisījumus uzskata par toksiskiem, un tehniskajā materiālā tie nedrīkst pārsniegt turpmāk norādīto koncentrāciju:
                                 
                                             —
                                          
                                          
                                             EMS, etilmetāna sulfonāts: ne vairāk par 0,1 mg/kg,
                                          
                                       
                                             —
                                          
                                          
                                             iBMS, izobutilmetāna sulfonāts: ne vairāk par 0,1 mg/kg.
                                          
                                       
                              
                                 2016. gada 1. novembris
                              
                              
                                 2031. gada 31. oktobris
                              
                              
                                 Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus ziņojumā par etofumezāta apstiprinājuma atjaunošanu, un jo īpaši tā I un II papildinājumu.
                                 Šajā vispārējā novērtējumā dalībvalstis īpašu uzmanību pievērš:
                                 
                                             —
                                          
                                          
                                             riskam attiecībā uz ūdens organismiem.
                                          
                                       Lietošanas nosacījumos vajadzības gadījumā ietver riska mazināšanas pasākumus.”
                              
                           
               
            (*)  Sīkāka informācija par darbīgās vielas identitāti un specifikāciju sniegta pārskata ziņojumā.